કોંગ્રેસ પ્રમુખ રાહુલ ગાંધીએ ફરી એકવાર વડાપ્રધાન નરેન્દ્ર મોદી અને સંઘ પર આકરા પ્રહારો કર્યા છે. તેમણે કેન્દ્રીય સેવાઓમાં સંઘની પસંદના અધિકારીઓને નીમવાનો ભાજપની આગેવાની હેઠળ એનડીએ સરકાર આક્ષેપ કર્યો છે. માઇક્રોબ્લોગિંગ સાઇટ ટ્વિટર પર કોંગ્રેસ પ્રમુખે સરકારનો એક પત્ર પોસ્ટ કર્યો હતો, જેમાં યુપીએસસી રેન્કને બદલે ફાઉન્ડેશન કોર્સમાં નંબરોના આધારે કેડર ફાળવવાની સરકારની સલાહ સામે તેમણે સવાલો ઊભા કર્યા છે.